stanford-oval/wikipedia huggingface dataset:
Kuoleman moottoritie

"Kuoleman moottoritie". Autonromut raivattiin pian tien sivuun, jossa ne olivat vuosia.
Osa kulkueesta ilmaiskun jäljiltä Basraan johtavalla rantatiellä.
Kuoleman moottoritieksi kutsutaan tieosuutta Kuwaitissa, joka tunnetaan virallisesti nimellä moottoritie 80. Se vie Al-Kuwaitista Abdaliin Irakin vastaiselle rajalle. Persianlahden sodan loppuvaiheessa vuonna 26. helmikuuta 1991 Irakin vastainen koalitio tai liittouma tuhosi Kuwaitin pääkaupungista perääntyvien Irakin vakinaisen armeijan ja palestiinalaismilitanttien saattueen, jossa oli tuhansia ajoneuvoja. Muitakin, merkittäviä saattueita tuhottiin samoihin aikoihin vastaavalla tavalla. Al-Kuwaitista Irakin Basraan kulkevalla rannikkotiellä tuhottiin Saddam Husseinin eliittijoukkojen eli kansalliskaartin saattue.
Helmikuun 24. USA:n johtama liittouma käynnisti maahyökkäyksen, joka kukisti muutamissa taisteluissa ilmaiskujen nujertaman Irakin armeijan varsin helposti. Irakilaisten (Al-)Kuwaitissa ollut armeijakunta vetäytyi takaisin Irakiin yhtenä valtavana autosaattueena ja muutamana pienempänä saattueena.
Aavikolla kulkeva saattue oli helppo maali täydellisen ilmaherruuden saavuttaneelle liittoumalle. Kriitikkojen mielestä kyseessä ei ollut varsinaisesti taistelu vaan yksipuolinen tuhoaminen. Oman traagisen sävynsä tuovat saattueessa todennäköisesti olleet kuwaitilaiset panttivangit, ihmiskilvet.
Sotilaskalustoa, ajoneuvoja, ryöstösaaliista ja ihmisten palaneita ruumiita täynnä ollut kilometrien mittainen tieosuus tunnettiinkin pian nimellä "kuoleman moottoritie" (engl. highway of death). Tien varrelle jäänyt käyttökelpoinen omaisuus hävisi ryöstelijöiden ja keräilijöiden mukaan. Romut raivattiin tien sivuun. Kuolleet haudattiin lähistölle joukkohautoihin. Vainajien määrää ei tällöin laskettu. Autonromutkin on sittemmin siivottu pois omaan "joukkohautaansa".
Aiheesta muualla

Wikimedia Commonsissa on kuvia tai muita tiedostoja aiheesta .
The Unseen Gulf War – A DigitalJournalist Multimedia Exposure by Peter Turnley
PBS Frontline's "The Gulf War"
An article in the Baltimore Sun, just before the second Gulf War, including a description of Highway 80[vanhentunut linkki]
An article in The Daily Telegraph, during the war, including a map (Arkistoitu – Internet Archive)
An article in Stars and Stripes, contrasting the condition of the road in 1991 and 2003 (Arkistoitu – Internet Archive)
Photographs of destroyed military equipment taken by a contemporary American serviceman
A high-resolution map of Kuwait. Highway 80 leads north from Kuwait city, via al-Jahra
Clip from a CBC news broadcast depicting the incident's aftermath
Santiago de Chile

| Santiago de Chile |
| --- | --- |

 lippu:  vaakuna
 Santiago de Chile
 Koordinaatit: 33°27′S, 70°40′W 
Valtio:   Chile
Alue:  Región Metropolitana
perustettu:  12. helmikuuta 1541
Hallinto:  
 – Kaupunginjohtaja:  Irací Hassler
Korkeus:  543 m
Väkiluku (2017):  6 160 40
 – Metropolialue:  7 112 808
Aikavyöhyke:  UTC-4
 – Kesäaika:  UTC-3
 
 Municipalidad de Santiago 
 Lähteet:  = Väkiluku 
Infobox OKVirheellinen NIMI-arvo: 
Santiago de Chile (lyhyemmin Santiago) on Chilen pääkaupunki. Kaupungissa asuu lähes viisi miljoonaa ihmistä eli lähes kolmasosa koko maan väestöstä.
Maantiede ja ilmasto

Santiago de Chile sijaitsee Chilen keskellä yli puolen kilometrin korkeudessa meren pinnasta, sata kilometriä Tyynestä valtamerestä itään Tyynenmeren rannikkovuorten ja Andien välissä.
Santiagon läpi virtaa Mapochojoki.
Kaupungin merkittävimpiä virkistysalueita ovat San Lucian ja San Cristobalin kukkuloiden puistot, joissa sijaitsee myös Santiagon eläintarha.
Kaupungissa vallitsee välimerenilmasto, jolle ovat tyypillisiä kuumat, kuivat kesät ja lyhyet, sateiset talvet.
Historia

Pedro de Valdivia perusti Santiago de Chilen 12. helmikuuta 1541 nimellä Santiago de Nueva Extremadura. Perustamisjuhlallisuudet pidettiin Huelénkukkulalla (nimettiin myöhemmin Santa Lucían kukkulaksi). Santiagon sijainti valittiin edullisen ilmaston ja hyvän puolustettavuuden vuoksi. Mapochojoki haarautuu kaupungin kohdalla kahtia ja muodostaa saaren, jota oli helppo puolustaa.
Kaupunki vahingoittui jonkin verran Chilen itsenäisyyssodassa 1810–1818. Maipún taistelu käytiin aivan kaupungin ulkopuolella. Santiagosta tuli pääkaupunki 1818. Chilen itsenäistyessä Santiago oli noin 30 000 asukkaan kaupunki, mutta osittain kultakuumeen vaikutuksesta se kasvoi vuosisadan puoleenväliin mennessä sadantuhannen asukkaan kaupungiksi.
Toisen maailmansodan jälkeen teollistuminen ja maaseudun rakennemuutos toi kaupunkiin työpaikkoja mutta vielä enemmän työnhakijoita. Kaupungin laitamille kohosi hökkelikyliä varsinkin 1960-luvulla. Santiago oli vuoden 1973 vallankaappauksen keskus. Tuhansia poliittisia vankeja kerättiin stadionille, ja kidutuskeskuksia ja tilapäisiä vankiloita perustettiin eri puolille kaupunkia. Diktatuurin jättämät arvet ovat parantuneet vähitellen 1990-luvulla vaaleilla valitun johdon aikana.
27. helmikuuta 2010 voimakas maanjäristys, jonka keskus oli noin 300 kilometrin päässä Santiagosta, aiheutti tuhoja kaupungissa asti.
Hallintoalueet

Santiago on jaettu 32 hallinnolliseen alueeseen (comunas), joilla jokaisella on vaaleilla nelivuotiskaudeksi valittu pormestari (alcalde). Samoissa vaaleissa valitaan edustajat (concejales) alueen valtuustoon.
Hallintoalueet > Luettelo hallintoalueista

| 0 | 1 | 2 | 3 |
| --- | --- | --- | --- |
|  Santiago  Cerrillos  Cerro Navia  Conchalí  El Bosque  Estación Central  Huechuraba  Independencia |  La Cisterna  La Florida  La Granja  La Pintana  La Reina  Las Condes  Lo Barnechea  Lo Espejo |  Lo Prado  Macul  Maipú  Ñuñoa  Pedro Aguirre Cerda  Peñalolén  Providencia  Pudahuel |  Quilicura  Quinta Normal  Recoleta  Renca  San Joaquín  San Miguel  San Ramón  Vitacura |
Kaupungin ydinkeskusta sijaitsee Santiagon alueella, kun taas yöelämä on keskittynyt Providencian suunnalle. Pääsääntöisesti voidaan todeta, että keskustan itäpuoliset alueet (etenkin Vitacura, Las Condes ja La Barnechea) ovat siistejä, rikkaiden suosimia alueita, joilla on myös paljon suurlähetystöjä. Kaupungin eteläosat ovat slummimaisia. Arturo Merino Benítezin lentoasema sijaitsee kaupungin luoteispuolella Pudahuelin pohjoisosassa.
Liikenne

Santiagon metron ensimmäinen linja avattiin 1975. Henkilöautoja on hyvin runsaasti ja etenkin talvikuukausina Santiagon ilma on pahoin liikenteen saastuttamaa.
Bussiliikenteessä näkyvä uudistus on helmikuussa 2007 käyttöön otettu uusi keskitetty joukkoliikennemalli, Transantiago, joka korvaa aikaisemman sadoille pienille liikennöitsijöille perustuneen bussiliikenteen. Transantiago toimii siten, että kaupunki on jaettu kymmeneen lähiliikennealueeseen, joilla on kullakin oma sisäinen paikallisliikenteensä. Lähiliikennealueen sisäiset bussit kuljettavat matkustajat yleensä metroasemien yhteydessä oleville runkolinja-asemille, joilta siirtyminen muualle tapahtuu joko runkolinjaa ajavalla bussilla tai metrolla. Vaikka uusi malli selkeyttää bussiliikennettä huomattavasti aikaisempaan verrattuna, se on aiheuttanut noin 1 000 bussin vajauksen joukkoliikenteeseen. Tämä haittaa pahoin etenkin työmatkaliikennettä. Lentokentän ja keskustan välillä liikennöi Centropuerton sinisiä busseja.
Santiagossa on rautatieasema, mutta junaliikenne toimii ainoastaan etelään Temucon kaupunkiin asti.
Kaupungin luoteispuolella sijaitsee Arturo Merino Benítezin lentoasema.
Nähtävyyksiä

Palacio de la Moneda
San Cristóbalin kukkula
Santa Lucían kukkula
Plaza de Armas
Aiheesta muualla

Kuvia tai muita tiedostoja aiheesta Santiago de Chile Wikimedia Commonsissa
Santiago satelliittikuvassa
Santiagon perustaminen. Pedro Liran maalaus vuodelta 1888.
Vuoden 2010 maanjäristyksen tuhoja Santiagossa.
Santiagon hallintoalueet
Shadows Between the Sky

| Shadows Between the Sky Buckethead |
| --- | --- | --- |

Studioalbumin tiedot
 Julkaistu: 6. helmikuuta 2010
 Tuottaja(t): Dan Monti, Albert
 Tyylilaji: alternative rock, post-rock, kokeellinen rock, ambient
 Kesto: 44.54
 Levy-yhtiö: Hatboxghost Music
Buckethead muut julkaisut
| Needle in a Slunk Stack 2009 | Shadows Between the Sky 2010 | Spinal Clock 2010 |
Shadows Between the Sky on avantgardistisen kitaristi Bucketheadin kahdeskymmenesseitsemäs studioalbumi, joka julkaistiin 5. helmikuuta 2010. Se ilmestyi seuraavana päivänä TDRSMusic:sta. Albumi on tyyliltää hyvin samantapainen kuin hänen vuonna 2009 julkaistu A Real Diamond in the Rough -albumi.
Kappaleet

Shadows Between the Sky – 3.03
Inward Journey – 5.14
Chaos of the Unconscious – 3.02
Rim of the World – 2.35
City of Woe – 2.19
Sea Wall – 2.40
Sled Ride – 3.06
Sunken Statue – 2.37
Cookies for Santa – 3.32
Andrew Henry's Meadow – 2.43
Centrum – 2.28
The Cliff's Stare – 4.43
Greenskeeper – 0.58
Wax Paper – 3.09
Walk on the Moon – 2.45
Aiheesta muualla

Shadows Between the Sky discogs.com -sivustolla
Koçarlı

| Koçarlı |
| --- | --- |


 Koçarlı
 Koordinaatit: 37°45′N, 27°42′E 
Valtio:   Turkki
Maakunta:  Aydınin maakunta
Hallinto:  
 – Pormestari:  Nedim Kaplan
Väkiluku (2019):  23 397
Infobox OKVirheellinen NIMI-arvo: 
Koçarlı on piirikunta Turkin Aydınin maakunnassa. Vuoden 2019 väestönlaskennassa Koçarlın väkiluku oli 23 397.
Aiheesta muualla

Kuvia tai muita tiedostoja aiheesta Koçarlı Wikimedia Commonsissa
Kvh

Lyhenteet Kvh ja KVH voivat tarkoittaa ainakin seuraavia:
Habarovsk Novyn lentoasema, IATA-koodi KVH, lentoasema Venäjällä
Koivuhovin rautatieasema, liikennepaikkalyhenne Kvh,  rautatieliikennepaikka Suomessa
Klevshultin rautatieasema, liikennepaikkalyhenne Kvh,  rautatieliikennepaikka Ruotsissa
Kostamusvaihde, liikennepaikkalyhenne K-vh, lakkautetun Matkalan rautatieliikennepaikan entinen nimi
Kansas Veterans' Home, veteraanien vanhainkoti Winfieldissä, Kansasissa, Yhdysvalloissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kvh”, voi hakea sivunnimihaulla, laajalla sivunnimihaulla tai tekstihaulla.
Kvickly

| Kvickly |
| --- | --- |
 Kvicklyn myymälä Roskildessa.
Yritysmuoto:  osakeyhtiö
Perustettu:  1961
Emoyhtiö:  Coop Danmark
Kotisivu:  kvickly.coop.dk
Infobox OKVirheellinen NIMI-arvo: 
Kvickly on tanskalaisen osuuskuntaketju Coop Danmarkin tavarataloketju. Kvicklyn valikoimaan kuuluvat mm. elintarvikkeet, vaatteet, laitteet ja elektroniikka. Ensimmäinen Kvickly-myymälä avattiin vuonna 1961 Aalborgissa. Vuonna 2022 Kvickly ja SuperBrugsen yhdistettiin yhdeksi ketjuksi, mikä teki ketjusta Tanskan suurimman supermarketketjun. Ketjujen myymälät jatkoivat toimintaansa kuitenkin entisillä nimillään. Vuoden 2022 aikana ketjulle esiteltiin uusi visuaalinen identiteetti, joka esiteltiin yhteisellä iskulauseella Lige til at Spise. Ketju on markkinoinut helposti syötävää, terveellistä ja ilmastoystävällistä ruokailua.
Kotkan Palloseura

Kotkan Palloseura (lyhenne KoPS) on 11.9.1922 perustettu ja 5.6.1937 rekisteröity  kotkalainen palloseura. Seuran toiminta loppui 2000-luvun alussa.
LaTasha Jenkins

| Mitalit> Maa:   Yhdysvallat.Naistenyleisurheilu.MM-kilpailut  | Mitalit> Maa:   Yhdysvallat.Naistenyleisurheilu.MM-kilpailut  | Mitalit> Maa:   Yhdysvallat.Naistenyleisurheilu.MM-kilpailut  | Maa:   Yhdysvallat> Naistenyleisurheilu. |
| --- | --- | --- | --- |
|  Pronssia | Edmonton 2001 | 200 m |  |
| MM-kilpailut (sisäradat)  | MM-kilpailut (sisäradat)  | MM-kilpailut (sisäradat)  |  |
|  Hopeaa | Lissabon 2001 | 200 m |  |
LaTasha Jenkins (s. 19. joulukuuta 1977) on yhdysvaltalainen pikajuoksija. Hän saavutti hopeaa vuoden 2001 sisäratojen maailmanmestaruuskilpailuissa 200 metrin matkalla ja pronssia vuoden 2001 yleisurheilun maailmanmestaruuskilpailuissa Edmontonissa 200 metrin matkalla.
Jenkins on maailmanennätyksen haltija 4×200 metrin viestijuoksussa ajalla 1.27,46. Aika juostiin 29. huhtikuuta 2000 Philadelphiassa ja muut joukkueen jäsenet olivat LaTasha Colander-Richardson, Nanceen Perry ja Marion Jones. Matka on kuitenkin harvinainen, eikä kuulu kansainvälisten kilpailujen ohjelmaan.
Aiheesta muualla

LaTasha Jenkins Kansainvälinen yleisurheiluliitto. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:LaTasha Jenkins
Käännös suomeksi
Santeri Salmela

| Santeri Salmela> Henkilötiedot |
| --- | --- |
Syntynyt: 10. kesäkuuta 2000 (ikä 24) Lappeenranta, Suomi
Kansalaisuus:   Suomi
Jääkiekkoilija
Lempinimi:  Santtu
Pelipaikka:  puolustaja
Maila:  vasen
Pituus:  186 cm
Paino:  87 kg
Seura
Seura:  Jokerit
Sarja:  Mestis
Pelinumero:  26
Pelaajaura
Pääsarjaura:  2016–
Aik. seurat:  KooKoo (SML) Jokipojat (Mestis) KalPa (SML) Jukurit (SML) Ketterä (Mestis) SaiPa (SML) Kärpät (SML)
Santeri Simo Artturi Salmela (s. 10. kesäkuuta 2000 Lappeenranta) on suomalainen jääkiekkopuolustaja, joka edustaa Mestis-joukkue Jokereita.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Venäjä 2018 | jääkiekko |  |
Salmela pelasi alle 18-vuotiaiden MM-kilpailuissa vuonna 2018, jolloin hän toimi Suomen varakapteenina ja voitti maailmanmestaruuden. Salmela valittiin Yhdysvaltoja vastaan pelatun finaaliottelun päätteeksi Suomen ottelun parhaaksi pelaajaksi.
Salmela pelasi myös alle 18-vuotiaiden Ivan Hlinkan muistoturnauksessa vuonna 2017. Hän pelasi Norjan Lillehammerissa pelatuissa nuorten olympialaisissa 2016 sekä samana vuonna myös World U-17 Hockey Challengessa. Yhteensä Salmela on pelannut 20 nuorten ja 50 poikien maaottelua. Hän toimi myös alle 20-vuotiaiden maajoukkueen kapteenina neljän maan turnauksessa huhtikuussa 2019.
Pelityyli

Jukureiden urheilutoimenjohtaja Jukka Holtari on luonnehti Salmelaa hänen siirtonsa yhteydessä kesäkuussa 2020 hyvin liikkuvaksi ja ulottuvaksi yleispuolustajaksi ja laadukkaaksi alivoimapelaajaksi. Holtarin mukaan Salmelan joukkuepelaamisen taidoista ja haluista kertoo puolestaan se, että hän on ollut useissa juniorijoukkueissaan kapteenistossa. Holtari kommentoi Salmelaa:
»Näinä roolipelaamisen erikoisosaajien aikoina on mukavaa, kun joku puolustaja osaa tehdä kaikkia hommia. Puolustaa, avata peliä, tukea hyökkäystä sujuvalla luistelulla, tappaa jäähyjä ja antaa myös marraskuun toisena tiistaina esimerkin arjessa toimimisesta. Salmelassa näemme tällaisen pelaajan.»
Muuta

Salmela on opiskellut Kouvolan Yhteislyseossa. Hän harrasti lapsena myös pesäpalloa ja jalkapalloa. Salmelan eno Jyri Paavola pelasi omalla urallaan jääkiekkoa hyökkääjänä alemmissa sarjoissa.
Koripallon Euroopan-mestaruuskilpailut 1987

Vuoden 1987 koripallon Euroopan-mestaruuskilpailut pelattiin Kreikassa 3. – 14. kesäkuuta. EM-lopputurnaukseen osallistui 12 maata. Mestaruuden voitti historiansa ensimmäisen kerran isäntämaa Kreikka, hopeaa saavutti Neuvostoliitto ja pronssia Jugoslavia. Turnauksen arvokkain pelaaja oli Kreikan Nikos Galis, joka voitti myös turnauksen korikuninkuuden.
Sijoitukset

Kreikka
Neuvostoliitto
Jugoslavia
Espanja
Italia
Länsi-Saksa
Puola
Tšekkoslovakia
Ranska
Alankomaat
Israel
Romania
Aiheesta muualla

1987 European Championship for Men FIBA Archive (englanniksi)
Lajos Balthazár

| Mitalit> Maa:   Unkari.Miesten miekkailu. Olympialaiset  | Mitalit> Maa:   Unkari.Miesten miekkailu. Olympialaiset  | Mitalit> Maa:   Unkari.Miesten miekkailu. Olympialaiset  | Maa:   Unkari> Miesten miekkailu. |
| --- | --- | --- | --- |
|  Hopeaa | Melbourne 1956 | kalpa, joukkuekilpailu |  |
Lajos Balthazár (30. kesäkuuta 1921 Budapest – 1. helmikuuta 1995 Budapest) oli unkarilainen miekkailija. Hän oli mukana kesäolympialaisissa 1956 Melbournessa saamassa hopeaa kalvan joukkuekilpailussa. Lisäksi hän sijoittui sen yksilökilpailussa neljänneksi.
Sekä kesäolympialaisissa 1948 Lontoossa että kesäolympialaisissa 1952 Helsingissä Balthazár sijoittui kalvalla joukkueen kanssa viidenneksi.
Kylkimiina

Kylkimiina 87
Kylkimiina on kevyesti panssaroitujen tai panssaroimattomien ajoneuvojen tuhoamiseen tarkoitettu miina. Kylkimiinan teho perustuu ontelopanoksen räjähtäessä muodostuvaan iskumassaan, joka puhkaisee ajoneuvon kyljen ja irrottaa samalla panssarista tappavia sirpaleita ajoneuvon sisälle.
Suomessa ovat käytössä KM 87 ja KM 81. KM 87:n räjähdysaineen massa on 1,6 kg sekä teräksenläpäisykyky 30 millimetriä 30 metrin etäisyydeltä laukaistuna. Kylkimiinan räjäyttämiseen voidaan käyttää laukaisijana laukaisulankaa, vetosytytintä tai sähkölaukaisinta. Sitä voidaan käyttää myös tähysmiinana.
Toinen suomalainen kylkimiinatyyppi on KM 81, joka on tarkoitettu erikoispanssarivaunujen torjuntaan. Sekin soveltuu tähysmiinaksi, ja sen räjähdysaineen massa on 12 kg. Teräksenläpäisykyky on 100 mm 30 m:n etäisyydeltä. Miina laukaistaan sähkösytytyksellä.
Koska kylkimiinat sopivat hyvin sähkö- tai vetosytytyksellä laukaistavina tähysmiinoiksi, ovat ne Suomessa etenkin väijytystaktiikkaa käyttäville sissijoukoille pääasiallisin taisteluväline.
Santino Ferrucci

Santino Ferrucci vuonna 2018.
Santino Ferrucci (s. 31. toukokuuta 1998 Woodbury, Connecticut, Yhdysvallat) on yhdysvaltalainen rata-autoilija.
Ferrucci toimi Haasin Formula 1 -tallin kehityskuljettajana.
Ura

Ferrucci aloitti uransa karting-sarjoissa. Vuonna 2013 Ferrucci aloitti kilpauransa Pohjois-Amerikan F2000 Championship Series -sarjassa. Hän saavutti neljä palkintosijaa ja yhden paalupaikan sijoittuen sarjan viidenneksi, vaikka tuli mukaan sarjaan kesken kauden.
Vuonna 2014 Ferrucci siirtyi Eurooppaan kilpailemaan Euroopan Formula 3 -sarjaa. Hän saavutti 24 pistettä kauden aikana. Samana vuonna hän ajoi viisi kilpailua Saksan Formula 3 -sarjassa saavuttaen yhden palkintosijan ja 33 pistettä sijoittuen sarjan kymmenenneksi. Vuonna 2015 Ferrucci jatkoi Euroopan F3 -sarjassa saavuttaen yhden palkintosijan ja 91 pistettä sijoittuen sarjan 11:nneksi.
Vuonna 2016 Ferrucci siirtyi GP3-sarjaan DAMS-tallin kuljettajaksi. Hän jatkoi myös kaudella 2017 DAMS’lla.
Ferrucci on toiminut Haasin F1-tallissa kehityskuljettajana.
Ura > Silverstonen F2-Grand Prix 2018

Tapahtumat alkoivat lauantain kilpailun jäähdyttelykierroksella, kun Ferrucci törmäsi tahallaan tallikaveriinsa, intialaiseen Arjun Mainiin. Kilpailun jälkeen Trident-talli ilmoitti purkaneensa sopimuksensa Ferruccin kanssa. Pian tämän jälkeen julkisuudessa alkoi levitä huhuja joissa kerrottiin Ferruccin pilkanneensa Mainin aksenttia.
Kolarin takia Ferrucci kutsuttiin tuomariston kuultavaksi. Hän ei kuitenkaan saapunut sinne ja näin hän sai 60 000 euron sakon. Sunnuntaina sama toistui, kun ensin hän työnsi kilpailussa Mainin pois radalta, jonka jälkeen hänet kutsuttiin tuomariston kuultavaksi. Hän jätti kuitenkin saapumatta, jonka takia hänet hylättiin kilpailusta ja hän sai kilpailukiellon seuraaviin kahteen kilpailuviikonloppuun.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2016 | DAMS | ESPFEA 15 | ESPSPR 11 | AUTFEA 15 | AUTSPR 10 | GBRFEA 18 | GBRSPR 4 | HUNFEA 15 | HUNSPR 11 | GERFEA 9 | GERSPR 4 | BELFEA 7 | BELSPR 3 | ITAFEA 19† | ITASPR 11 | MALFEA Kesk. | MALSPR Kesk. | ABUFEA 9 | ABUSPR 15 | 36 | 12. |
| 2017 | DAMS | ESPFEA 9 | ESPSPR 8 | AUTFEA Kesk. | AUTSPR 13 | GBRFEA Kesk. | GBRSPR 9 | HUNFEA   | HUNSPR   | BELFEA   | BELSPR   | ITAFEA   | ITASPR   | JERFEA   | JERSPR   | ABUFEA   | ABUSPR   |  |  | 3 | 19. |
Formula 2 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | Trident | BHRFEA   | BHRSPR   | ESPFEA   | ESPSPR   | MONFEA   | MONSPR   | AZEFEA   | AZESPR   | AUTFEA   | AUTSPR   | GBRFEA   | GBRSPR   | HUNFEA 9 | HUNSPR 14 | BELFEA 9 | BELSPR 10 | ITAFEA Kesk. | ITASPR 14 | JERFEA Kesk. | JERSPR 13 | ABUFEA 14 | ABUSPR 15 |  |  | 4 | 22. |
| 2018 | Trident | BHRFEA 14 | BHRSPR 20 | AZEFEA 11 | AZESPR 6 | ESPFEA DNS | ESPSPR 11 | MONFEA 13 | MONSPR 12† | FRAFEA 13 | FRASPR 9 | AUTFEA 10 | AUTSPR 7 | GBRFEA 16 | GBRSPR DSQ | HUNFEA EX | HUNSPR EX | BELFEA EX | BELSPR EX | ITAFEA   | ITASPR   | RUSFEA   | RUSSPR   | ABUFEA   | ABUSPR   | 7 | 18. |
Laenly Phoutthavong

Laenly Phoutthavong (s. 4. kesäkuuta 1996 Vientiane) on laosilainen pikajuoksija. Hän kilpaili vuoden 2012 kesäolympialaisissa Lontoossa ja putosi siellä naisten 100 metrin juoksussa ensimmäisellä kierroksella jäätyään eränsä kuudenneksi.
Kuusijärvi

Kuusijärvi voi tarkoittaa ainakin seuraavia:
Järviä

Kuusijärvi, järvi Keuruulla
Kuusijärvi, järvi Kurussa
Kuusijärvi, järvi Orivedellä
Kuusijärvi, järvi Parkanossa
Kuusijärvi, järvi Pieksämäellä
Kuusijärvi, järvi Posiolla
Kuusijärvi, järvi Vantaalla
Kuusijärvi, järvi Ylitorniolla
Alainen Kuusijärvi, järvi Virtain Kuusijärvenperällä
Yläinen Kuusijärvi, järvi Virtain Kuusijärvenperällä
Henkilöitä

Pauli Kuusijärvi (s. 1986), jalkapalloilija
Kylkilampi (Utajärvi)

| Kylkilampi |
| --- | --- |
 Järvinäkymä pohjoisrannalta kaakkoon.
Valtiot:  Suomi
Maakunnat:  Pohjois-Pohjanmaa
Kunnat:  Utajärvi
Koordinaatit:  65°01′49″N, 26°46′40″E
Vesistöalue ja valuma-alueen tietoja
Laskujoki:  Ylioja
Järvinumero:  60.068.1.002
Mittaustietoja
Pinnankorkeus:  116,5 m 
Pituus:  550 m  
Leveys:  250 m  
Rantaviiva:  1,389 km  
Pinta-ala:  7,301 ha  
Saaria:  ei saaria 
 fiKylkilampi 
Kylkilampi on Kiiminkijoen vesistöalueeseen kuuluva lampi Utajärven kunnan Juorkunan kylässä Pohjois-Pohjanmaalla. Se sijaitsee Juorkunan ja Ylikiimingin välillä, noin seitsemän kilometriä Hillatie-nimisen metsäautotien ja Olvasjärventien risteyksestä länteen tien pohjoispuolella. Lampi on lähellä Kivi-Sorsuaa, josta  lähtee myös Kylkilammen laskujoki, Ylioja -niminen pieni joki Saari-Sorsuaan ja sieltä edelleen Sorsuanojaa myöten Nuorittajokeen Pudasjärvellä. Järvi on matala ja tummavetinen ja varsinkin pohjois- ja länsirannaltaan suota. Lammen pohjoispäässä Yliojan rannalla on metsästyskäyttöön rakennettu maja.
Laertes (mytologia)

Laertes (m.kreik. Λαέρτης) oli kreikkalaisessa mytologiassa Ithakan kuningas ja Arkeisioksen ja Khalkomedusan poika. Hän oli yksi argonauteista ja osallistui myös Kalydonin metsästykseen.
Laertes nai Autolykoksen tyttären Antikleian, joka synnytti hänelle Odysseuksen ja Ktimenen. Hän luovutti valtaistuimen pojalleen ennen tämä lähtöä Troijan sotaan, ja oli elossa vielä tämän palatessa harharetkiltään. Odysseuksen palattua takaisin Ithakaan Pallas Athene salli Laerteen saavan voimansa takaisin, ja tämä osallistui poikansa rinnalla Penelopen kilpakosijoiden surmaamiseen.
Toisen version mukaan Odysseus ei olisikaan ollut Laerteen poika vaan Sisyfoksen, joka olisi vietellyt Antikleian.
Kynsiviila

Lasinen kynsiviila
Kynsiviila on väline kynsien viilaamista varten.
Kynsiviiloja valmistetaan muun muassa metallista, hiomapaperilla päällystetystä kartongista tai lasista. Kynsiviila voi myös sisältyä kynsileikkuriin, joka koostuu neljästä osasta: terät, leikkuuvipu, kynsiviila ja kiinniketappi. Leikkuuvivun ja terätangon välissä on yleensä kynsiviila, joka pyörii 360 astetta terätangossa olevassa nivelessä.
Kotkan Naisvoimistelijat

Kotkan naisvoimistelijat on kotkalainen joukkuevoimisteluseura, jolla on kilpajoukkueita monissa eri sarjoissa. Seuran puheenjohtajana toimii Riitta Vehmassalmi.
Joukkueet

Lumina
Luminea
Luminella
Lumindat (Luminda 09, Luminda K, Luminda S)
Unione (Seurayhteistyö joukkue Kotkan Kirin kanssa)